Amagezi gano gaabaweereddwa Smark Ssengendo okuva mu minisitule y’ekikula ky’abantu ng’ayigiriza abavubuka mu kkanisa y’Abadiventi ey’e Kanyanya akabi akali mu kukozesa obubi emikutu gya yintanenti.
Ssengendo yasabye abavubuka okwegendereza enkozesa y’emikutu gino kubanga bangi bagikozesa bubi nga baweereza ebifaananyi eby’obuseegu.
Yanokoddeyo emikutu okuli ‘Facebook’, ‘Twitter’ ne ‘WhatsApp’ nti bwe gikozesebwa obulungi gya mugaso wabula n'abalabula nti anaagikozesa obubi, bumukeeredde.
Akulembera abakyala mu ttwaale lya Kanyanya era nga y’omu ku baategese omusomo guno, Sarah Kiyingi yategeezezza nga bwe bazudde nga bamusaayimuto beetaaga okubangulibwa n’okulabulwa ku mbeera y’ensi ekyabawalirizza okutegeka omusomo guno.
Yayongeddeko nti ekkanisa kigikakatako okuteekateeka abavubuka okuyita mu misomo nga gino.
lug_Latn lug_Latn lug_Latn lug_Latn lug_Latn